La nova edició del Festival FolkaSagunt arriba al municipi este dissabte en el Centre Cultural Mario Monreal
22 de novembre 2022

La nova edició del festival FolkaSagunt arriba al municipi este dissabte 26 en el Centre Cultural Mario Monreal a les 20.00 hores. Este festival consistix en una trobada de dos formacions de música folk i tradicional de diferents procedències, en el qual el grup local saguntí _Germans Caballer i Amics_ actua com a amfitrió.

Per a l'edició de FolkaSagunt d'enguany, es comptarà amb l'actuació d'un altre grup valencià _Notes Soltes_, grup procedent de la comarca alacantina del Comtat, amb components de llarga trajectòria amb el folk valencià. L'espectacle està dedicat a ‘la terreta’, i versarà sobre un recorregut per les nostres terres i comarques, i els seus paisatges visuals i sonors.

El FolkaSagunt està organitzat per l'associació _Amics de la Música Tradicional. Dolçainers de Sagunt_ i patrocinat per l'Ajuntament de Sagunt. També col·laboren la Federació Valenciana de Dolçainers/eres i Tabaleters/eres i l'Institut Valencià de Cultura. L'acte està inclòs en la programació cultural de tardor que organitza el departament de Cultura de l'Ajuntament de Sagunt.

FolkaSagunt és en valencià i té una duració de 90 minuts. L'entrada té un preu de set euros i les persones interessades poden comprar les seues entrades a través del següent [https://www.servientradas.com/espectaculo/AYUNTAMIENTO\_DE\_SAGUNTO/3/folkasagunt.html](https://www.servientradas.com/espectaculo/AYUNTAMIENTO_DE_SAGUNTO/3/folkasagunt.html)

![](/media/gjzfpmtr/thumbnail_image004.jpg?width=545&height=770)

*   [](http://www.facebook.com/sharer.php?u=https://aytosagunto.es/va/actualitat/la-nova-edicio-del-festival-folkasagunt-arriba-al-municipi-este-dissabte-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/la-nova-edicio-del-festival-folkasagunt-arriba-al-municipi-este-dissabte-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-nova-edicio-del-festival-folkasagunt-arriba-al-municipi-este-dissabte-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/la-nova-edicio-del-festival-folkasagunt-arriba-al-municipi-este-dissabte-en-el-centre-cultural-mario-monreal/)